John Houseman

Jacques Haussmann, nado en Bucarest (Romanía) o 22 de setembro de 1902 e finado en Malibú (California) o 31 de outubro de 1988 foi un actor e produtor británico-estadounidense, coñecido como John Houseman.

 Traxectoria 
Houseman naceu en Bucarest. A súa nai era británica e o seu pai un xudeu nado en Alsacia. Estudou en Inglaterra e traballo no comercio de cereais antes de emigrar aos Estados Unidos en 1925, conseguindo a nacionalidade estadounidense en 1943.

Houseman entrou no mundo do teatro tralo crac do 29. A súa primeira oportunidade importante chegou cando foi contratado polo músico Virgil Thomson para dirixir Four Saints in Three Acts, colaboración de Thomson con Gertrude Stein.Tommasini, Anthony. (1997) Virgil Thomson – Composer on the Aisle, pp.241–243.

En 1934 buscaba un elenco para a obra que producía baseada no drama de Archibald MacLeish, Panic, sobre un financeiro de Wall Street afectado pola crise de 1929. A pesar de que a personaxe central era un home de máis de cincuenta anos, Houseman obsesionouse cun actor novo chamado Orson Welles que vira en Romeu e Xulieta. Welles aceptou deixar a obra para entrar na produción de Panic. A pesar de que a obra obtivo críticas indiferentes, supuxo o inicio da frutífera colaboración entre Welles e Houseman, que deu lugar á produción de Macbeth, dirixida por Welles con actores de raza negra (1936), o musical The Cradle Will Rock (1937) e as obras para a radio do Mercury Theatre, coma a emisión de The War of the Worlds, adaptada da novela de H. G. Wells (1938).

A ruptura entre ambos os dous chegou coa escritura do guión de Cidadán Kane (1941), que Houseman afirmaba que correspondía a Herman J. Mankiewicz máis ca a Welles.

Trala ruptura, Houseman seguiu dirixindo (The Devil and Daniel Webster, 1939) e producindo obras teatrais e chegou a ser o vicepresidente de David O. Selznick Productions. Durante a segunda guerra mundial converteuse no xefe da división de ultramar da oficina de información.

Entre 1945 e 1962 produciu dezaoito filmes para Paramount, Universal e Metro-Goldwyn-Mayer, incluíndo The Blue Dahlia (1946) e Julius Caesar (1953) (for which he received an Academy Award nomination for "Best Picture"). Porén a súa popularidade para o público chegou coa súa interpretación do profesor Charles Kingsfield no filme The Paper Chase (1973), polo que gañou o Oscar ao mellor actor secundario e que repetiu na serie homónima.

 Representacións de Houseman no cinema 
Houseman foi interpretado por Cary Elwes no filme de Tim Robbins Cradle Will Rock (1999) e por Eddie Marsan no filme de Richard Linklater Me & Orson Welles (2009).

 Filmografía 
 Ano Filme Personaxe Notas 1938 Too Much Johnson Duelist 1964 Seven Days in May Vice-Adm. Farley C. Barnswell sen acreditar 1973 The Paper Chase Charles W. Kingsfield Jr.  1975 Os tres días do cóndor Wabash Rollerball Bartholomew 1976 St.Ives Abner Procane 1976The Adams ChroniclesJustice Gridley 1978 The Cheap Detective Jasper Blubber 1979 Old Boyfriends Doctor Hoffman 1980 The Fog Mr. Machen Gideon's Trumpet Earl Warren A Christmas Without Snow Ephraim Adams My Bodyguard Mr. DobbsWholly Moses!The Archangel 1981 Ghost Story Sears James 1982 Rose for Emily Narrador Murder by Phone Stanley Markowitz1982Winds of WarAaron Jastrow1985A.D.Gamaliel 1988 Bright Lights, Big City Mr. Vogel Scrooged El mesmo Another Woman Pai de MarionThe Naked Gun: From the Files of Police Squad! Driving Instructor sen acreditar

 Notas 

 Véxase tamén 
 Ligazóns externas 

 "The Theatre: Marvelous Boy" – Time Magazine 9 de maio de 1938
 Entrevista con Howard Koch

Categoría:Actores do Reino Unido
Categoría:Actores dos Estados Unidos de América
Categoría:Nados en Bucarest
Categoría:Nados en 1902
Categoría:Finados en 1988